નવાઝે કહ્યુ કે જેલમાંથી તેમની લડાઈ, તેમનો સંઘર્ષ ચાલુ રહેશે. નવાઝને લંડનમાં મોંઘી સંપત્તિ ખરીદવાના દોષી માનવામાં આવ્યા છે અને તેમને સજા સંભળાવવામાં આવી છે. તેમના વકીલ મોહમ્મદ ઔરંગઝેબે આ જાણકારી આપી. સામા પક્ષના વકીલ સરદાર મુઝફ્ફર અબ્બાસે કહ્યુ કે કોર્ટે આ સંપત્તિની તપાસ કરવાનુ કહ્યુ છે. પાકિસ્તાનમાં 25 જુલાઈના રોજ ચૂંટણી થવાની છે અને આ ચૂંટણીના ત્રણ સપ્તાહ પહેલા કોર્ટે આ મહત્વનો ચૂકાદો આપ્યો છે. નવાઝની પત્ની કુલસુમને ગળાનું કેન્સર છે અને ગયા વર્ષે ઈલાજ માટે યુકે ગયા હતા. ત્યારથી જ નવાઝ અને મરિયમ બંને ઘણી વાર લંડન ગયા છે.